text: Se statsministeren hilse på Skrydstrup-piloter i luften
  16 januar 2018 kl. 05.57
  Statsminister Lars Løkke Rasmussen hilste mandag på de danske F16-piloter fra Flyvestation Skrydstrup.
  
  Lars Løkke Rasmussen, statsminister, (V): "Utrolig imponerende - og lidt angst-provokerende for en mand med højdeskræk - at opleve vores dygtige F16-piloter operere på så tæt hold over Baltikum."
  Fire F-16 kampfly fra Flyvestation Skrydstrup har siden den 5. januar været en del af NATOs afvisningsberedskabet over Estland, Letland og Litauen, hvor de skal operere i luftrummet de næste fire måneder.
  Mandag besøgte statsminister Lars Løkke Rasmussen, (V), de de udstationerede danske soldater - både på jorden og i luften.
  Stående på bagsmækken af en af Forsvarets Herkulesfly hilste statsminister Lars Løkke Rasmussen i luftrummet over Baltikum på F 16-piloterne fra Skrydstrup.
   - Utrolig imponerende - og lidt angstprovokerende for en mand med højdeskræk - at opleve vores dygtige F16-piloter operere på så tæt hold over Baltikum, skriver Lars Løkke Rasmussen på Facebook.
  
  
  